# Aleta Ediciones

Aleta Ediciones és una editorial de còmics fundada l'any 1996 com a segell fanziner per Joseba Basalo, i ubicada a Sueca.
Joseba Basalo va començar a editar el seu fanzine "Voluntario" el 1996 al País Basc. Dos anys després, va llençar la col·lecció de comic books Aleta Presenta. Ja a València, l'editorial es va professionalitzar i va expandir la seva línia amb traduccions de sèries estatunidenques, com Savage Dragon, i de Sergio Bonelli Editore, a més de novetats espanyoles (sobretot dels integrants del col·lectiu 7 Monos).
Aleta ha traduït de l'italià una selecció d'històries del vaquer de Bonelli, Tex, com Colorado Belle, Los lobos rojos i Por encima de la ley. El 2006 traduí A Distant Soil de Colleen Doran, prologada per Neil Gaiman. En 2015 publicà The Pro d'Image Comics, una paròdia satírica de trenta-dos pàgines amb guió de Garth Ennis, dibuix d'Amanda Conner i entintat de Jimmy Palmiotti, en la qual una prostituta obté superpoders; i el crossover dels personatges de Valiant, Unity. En 2016 recopilà l'obra de Mark Schultz Xenozoic en un volum en rústica amb els catorze números de la sèrie original en blanc i negre.
El 2017, després de filtrar-se un avanç editorial de Medusa Cómics, Basalo anuncià que deixava de traure les sèries de Valiant Comics després de dos anys de publicació, alhora que anunciava una novetat important per al Saló Internacional del Còmic de Barcelona de 2017: el còmic paral·lel a la sèrie de televisió El ministerio del tiempo, prevista per al 28 d'abril.
El 2020 Basalo va anunciar el tancament de l'editorial, a causa dels problemes que travessava, però a l'octubre del mateix any es va anunciar que havia arribat a un acord amb el Grupo Editorial Sargantana, de manera que el segell editorial segueix endavant amb les seves publicacions.

## Referències

* ↑ «Aleta Ediciones» (en castellà). Tebeosfera. [Consulta: 30 març 2017].
* 1 2 Pons (2007), pp. 283 a 285.
* ↑ Francesc Xavier Pérez. «Tex: Colorado Belle» (en castellà). La Casa de El, 25-10-2014. [Consulta: 3 abril 2017].
* ↑ «Lecturas. Una tierra lejana» (en castellà). La Cárcel de Papel, 10-08-2006. [Consulta: 11 abril 2017].
* ↑ Rafa J. Osuna. «The Pro (la profesional) [Reseña]» (en castellà). El Heraldo de Galactus, 17-08-2015. Arxivat de l'original el 4 d’abril 2017. [Consulta: 3 abril 2017].
* ↑ José Carlos Royo. «‘Unity’, los héroes no deberían pelear con los héroes» (en castellà). 'CinemasComics', 28-11-2015. [Consulta: 5 abril 2017].
* ↑ Cristina Quintero. «Reseña del integral de Xenozoic de Aleta Ediciones» (en castellà). Edición Coleccionista, 27-01-2016. [Consulta: 3 abril 2017].
* ↑ Jon A. Sedano «Aleta Ediciones dejará de publicar los cómics de la editorial Valiant en España» (en castellà). La Casa de El, 21-01-2017 [Consulta: 30 març 2017].
* ↑ Pedro Monje «Valiant cambia de editorial en España, de Aleta Ediciones a Medusa Comics» (en castellà). Zona Negativa, 21-01-2017 [Consulta: 30 març 2017].
* ↑ «Aleta Ediciones renuncia a Valiant y Medusa Cómics tomará el relevo» (en castellà). Via News, 22-01-2017 [Consulta: 30 març 2017].
* ↑ «El Ministerio del tiempo' amplía su universo transmedia con 'Tiempo al tiempo', el cómic oficial de la ficción de aventuras de RTVE» (en castellà). RTVE.es, 04-04-2017 [Consulta: 5 abril 2017].
* ↑ Benítez Vicente, Sergio. «Cierra Aleta Ediciones» (en castellà). La Casa de El, 15-07-2020. [Consulta: 16 desembre 2024].
* ↑ «No hay final feliz» (en castellà). Aleta Ediciones. [Consulta: 16 desembre 2024].
* ↑ «GRUPO EDITORIAL SARGANTANA ENTRA EN EL CÓMIC CON ALETA EDICIONES» (en castellà). Editorial Sargantana. [Consulta: 16 desembre 2024].

## Bibliografia

* Pons, Álvaro; Porcel, Pedro; Sorní, Vicente. Viñetas a la luna de Valencia (en castellà). Castalla:: Edicions de Ponent, Colección Papers Grisos, 2007. Depòsit Legal: A-295-2007. ISBN 978-84-96730-04-5.